Diari Oficial de la Generalitat Valenciana


Sumari del DOGV 6094, del 03-09-2009 (2009/9811)

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Superior corresponent al títol de Tècnic Superior en Química Industrial.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/07/29/(19)/dof/vci/html**

### Dades del document

Número de DOGV
:   6094

Data del DOGV
:   03-09-2009

Secció del DOGV
:   I. DISPOSICIONS GENERALS

Número del document
:   2009/9811


Data del document
:   29-07-2009

Organisme emissor
:   Conselleria d'Educació

Tipus de document
:   Ordre

Descriptors 

:   * programa d'ensenyament
    * legislació escolar
    * planificació educativa
    * legislació
    * ensenyament professional

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Superior corresponent al títol de Tècnic Superior en Química Industrial. [2009/9811]  
La Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, en l'article 53, establix que és de la competència plena de la Generalitat la regulació i l'administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article vint-i-set de la Constitució i en les lleis orgàniques que, d'acord amb l'apartat u del seu article huitanta-u, la despleguen.  
Una vegada aprovat i publicat en el Boletín Oficial del Estado el Reial Decret 175/2008, de 8 de febrer, pel qual s'establix el títol de Tècnic Superior en Química Industrial i es fixen les ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2.000 hores, en virtut del que disposa l'article 10.1 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.2 i 39.6 de la Llei Orgànica 2/2006, de 3 de maig, d'Educació, i en el capítol II del Reial Decret 1538/2006, de 15 de desembre, pels quals s'establix l'ordenació de la Formació Professional del sistema educatiu. I segons allò que s'ha fixat en l'article 10.2 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.3 i 39.4 de la Llei Orgànica 2/2006, de 3 de maig, d'Educació, i en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu, tenint en compte els aspectes definits en la normativa anteriorment mencionada, és procedent establir el currículum complet d'estes noves ensenyances de Formació Professional Inicial vinculades al títol mencionat en l'àmbit d'esta comunitat autònoma, ampliant i contextualitzant els continguts dels mòduls professionals i respectant el perfil professional d'aquell.  
En la definició d'este currículum s'han tingut en compte les característiques educatives així com les socioproductives i laborals, de la Comunitat Valenciana a fi de donar resposta a les necessitats generals de qualificació dels recursos humans per a la incorporació a l'estructura productiva de la Comunitat Valenciana, sense cap perjuí per a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic en Prevenció de Riscos Laborals, Nivell Bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i incorpora en el currículum formació en la llengua anglesa per a facilitar la mobilitat professional per qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten les adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut de l'anteriorment exposat, i segons el que s'ha fixat en l'article 17.2 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu, vista la proposta de la Direcció General d'Avaluació, Innovació i Qualitat Educativa i de la Formació Professional de data 27 de juliol de 2009, amb un informe previ del Consell Valencià de la Formació Professional i de conformitat amb el Consell Juridic Consultiu de la Comunitat Valenciana, en exercici de les atribucions que em conferixen l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació,   
ORDENE  
Article 1. Objecte i àmbit d'aplicació  
1. La present orde es dicta a l'empara del que disposen els articles 27 i 53.1 i 2 de la Constitució Espanyola; en els articles 6.3 i 39.4 de la Llei Orgànica 2/2006, de 3 de maig, d'Educació; en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu; en el Reial Decret 2093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i en l'article 53 del vigent Estatut d'Autonomia de la Comunitat Valenciana i té com a objecte establir el currículum del cicle formatiu de Grau Superior vinculat al títol de Tècnic Superior en Química Industrial, tenint en compte les característiques socioproductives, laborals i educatives de la Comunitat Valenciana. A estos efectes, la identificació del títol, el perfil professional que està expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es definixen en el títol de Tècnic Superior en Química Industrial determinat en el Reial Decret 175/2008, de 8 de febrer, pel qual s'establix el mencionat títol i les ensenyances mínimes.  
2. El que disposa esta orde serà aplicable en els centres docents que desenrotllen les ensenyances del cicle formatiu de Grau Superior en Química Industrial, ubicats en l'àmbit territorial de la Comunitat Valenciana.  
Article 2. Currículum  
1. La duració total del currículum d'este cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els objectius generals són els que s'establixen en el Reial Decret 175/2008, de 8 de febrer.  
3. La relació dels mòduls professionals en què s'organitza el present currículum són:  
- 0186 Transport de sòlids i fluids  
- 0188 Operacions bàsiques en la indústria química  
- 0189 Reactors químics  
- 0192 Formulació i preparació de mescles  
- 0193 Preparat i emmagatzemament de productes químics  
- 0194 Prevenció de riscos en indústries químiques  
- 0196. Formació i orientació laboral  
- 0185 Organització i gestió en indústries químiques  
- 0187 Generació i recuperació d'energia  
- 0190 Regulació i control de procés químic  
- 0191 Manteniment electromecànic en indústries de procés  
- 0195. Projecte d'indústries de procés químic  
- 0197. Empresa i iniciativa emprenedora  
- 0198. Formació en centres de treball  
4. Els objectius d'estos mòduls professionals, expressats en termes de resultats d'aprenentatge i els criteris d'avaluació, així com les orientacions pedagògiques, són els que s'establixen per a cada un en el Reial Decret 175/2008, de 8 de febrer.  
5. Els continguts i la càrrega lectiva completa d'estos mòduls professionals s'establixen en l'annex I de la present orde.  
Article 3. Organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la càrrega lectiva completa i la distribució horària setmanal es concreten en l'annex II de la present orde.  
Article 4. Mòduls professionals: Formació en Centres de Treball i Projecte d'Indústries de Procés Químic  
1. El mòdul professional de Formació en Centres de Treball es realitzarà, amb caràcter general, en el tercer trimestre del segon curs.  
2. El mòdul professional de Projecte d'Indústries de Procés Químic consistirà en la realització individual d'un projecte de caràcter integrador i complementari de la resta dels mòduls que componen el cicle formatiu, que es presentarà i es defendrà davant d'un tribunal format per professorat de l'equip docent del cicle formatiu. Es desplegarà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en Centres de Treball. El desplegament i seguiment d'este mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, quedarà condicionada a l'avaluació positiva d'estos.  
Article 5. Espais i equipament  
Els espais mínims que han de reunir els centres educatius per a permetre el desplegament de les ensenyances d'este cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'esta orde.   
Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, les màquines, etc., disposaran de la instal·lació necessària per al seu funcionament correcte i compliran les normes de seguretat i prevenció de riscos i totes les altres que en siguen aplicables.  
b) La seua quantitat i les característiques hauran d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els mencionats espais.  
Article 6. Professorat  
Els aspectes referents a les especialitats del professorat amb atribució docent en els mòduls professionals del cicle formatiu de Química Industrial enumerats en el punt 3 de l'article 2 de la present orde, segons el que preveu la normativa estatal de caràcter bàsic, són els establits actualment en l'annex III.A) del Reial Decret 175/2008, de 8 de febrer.  
Les especialitats i, si és el cas, les titulacions del professorat amb atribució docent en els mòduls professionals d'Anglés Tècnic inclosos en l'article 7 són les que es determinen en l'annex III de la present orde.  
A fi de garantir la qualitat d'estes ensenyances, per a poder impartir els mòduls professionals que conformen el cicle formatiu, el professorat dels centres de titularitat privada o d'una altra administració diferent de la Conselleria d'Educació, ubicats en l'àmbit territorial de la Comunitat, haurà de tindre la corresponent titulació acadèmica que es concreta en l'annex VI de la present orde i, a més, acreditar la formació pedagògica i didàctica que establix el Reial Decret 1834/2008, de 8 de novembre, pel qual es definixen les condicions de formació per a l'exercici de la docència en l'Educació Secundària Obligatòria, el Batxillerat, la Formació Professional i les ensenyances de règim especial, i s'establixen les especialitats dels cossos docents d'Ensenyança Secundària. La titulació acadèmica universitària requerida s'adaptarà a la seua equivalència de grau/màster universitari.  
Article 7. Docència en anglés  
A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'altres països, realitzar propostes d'innovació en el seu àmbit professional i facilitar la mobilitat per qualsevol país europeu, el currículum d'este cicle formatiu incorpora la llengua anglesa de manera integrada en dos mòduls professionals entre els que componen la totalitat del cicle formatiu.  
1. Estos mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana.  
- A fi de garantir que l'ensenyança bilingüe s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos.   
- Els mòduls susceptibles de ser impartits en llengua anglesa són els relacionats amb les unitats de competència incloses en el títol.  
- Com a conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la càrrega horària lectiva en tres hores setmanals per al mòdul que s'impartisca en el primer curs, i dos hores per al que es realitze durant el segon curs. A més, el professorat que impartisca els dits mòduls professionals tindrà assignades en l'horari individual tres hores setmanals de les complementàries al servici del centre per a la seua preparació.   
2. Si no es complixen les condicions anteriorment indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu concretaran i realitzaran el currículum del cicle formatiu, incloent-hi un mòdul d'Anglés Tècnic en cada curs acadèmic, la llengua vehicular del qual serà l'anglés, amb una càrrega horària de tres hores setmanals en el primer curs i dos hores setmanals en el segon curs. El currículum d'estos mòduls d'Anglés Tècnic es concreta en l'annex IV.  
Article 8. Autonomia dels centres  
Els centres educatius disposaran de la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu i segons les característiques del seu entorn productiu, els centres autoritzats per a impartir el cicle formatiu concretaran i realitzaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, a fi de potenciar o crear la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
La Conselleria d'Educació afavorirà l'elaboració de projectes d'innovació, així com de models de programació docent i de materials didàctics, que faciliten al professorat el desenrotllament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la Conselleria d'Educació, sense que, en cap cas, s'imposen aportacions a l'alumnat ni exigències per a esta.  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de tècnic superior en Química Industrial s'ajustaran al que establix la Llei Orgànica 2/2006, de 3 de maig, d'Educació, i en les normes que la despleguen i, en tot cas, hauran de complir els requisits que s'establixen en l'article 52 del Reial Decret 1538/2006, de 15 de desembre, a més del que establix el Reial Decret 175/2008, de 8 de febrer, i les normes que el despleguen.  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde, caldrà ajustar-se a les normes que expressament dicte la Conselleria d'Educació.  
Article 11. Adaptació als distints tipus i destinataris de l'oferta educativa  
La Conselleria d'Educació podrà realitzar ofertes formatives, d'este cicle formatiu, adaptades a les necessitats específiques de col·lectius desfavorits o amb risc d'exclusió social i adequar les ensenyances d'este a les característiques dels distints tipus d'oferta educativa a fi d'adaptar-se a les característiques dels destinataris.  
Disposició addicional. Calendari d'implantació  
La implantació del currículum objecte de regulació de la present orde tindrà lloc en el curs escolar 2009-2010, per a les ensenyances corresponents al primer curs, i en el curs 2010-2011, per a les del segon curs.  
DISPOSICIONS FINALS  
Primera. Aplicació de l'orde  
Les direccions generals de la Conselleria d'Educació són autoritzades, en l'àmbit de les seues competències, per a adoptar les mesures i dictar les instruccions necessàries per a l'aplicació del que disposa esta orde.  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.   
València, 29 de juliol de 2009  
El conseller d'Educació,  
ALEJANDRO FONT DE MORA TURÓN  
ANNEX I  
Mòduls professionals  
Mòdul professional: Organització i gestió en indústries químiques  
Codi: 0185  
Duració: 60 hores  
Continguts:  
Aplicació de sistemes de gestió de qualitat:  
- Processos de fabricació química. Anàlisi geogràfica de les indústries químiques.  
- Diagrames de processos. Simbologia.  
- Processos continus i discontinus. Característiques i aplicacions.  
- Estructura organitzativa i funcional de la indústria de processos. Diagrames i organigrames.  
- Relacions funcionals del departament de producció.  
- Objectius, funcions i subfuncions de la producció.  
- Qualitat i millora continua.  
- Sistemes de gestió de la qualitat (ISO, EFQM i d'altres).  
Assegurament dels programes de producció:  
- Estudi i organització del treball en planta química. Optimització dels recursos.  
- Guies de fabricació. Procediments normalitzats d'operació. Ordes de fabricació.  
- Disposició en planta de les instal·lacions i els equips. Anàlisi de punts crítics.  
- Planificació i control de la producció contínua i discontínua. Anàlisi de les productivitats.  
Ompliment de la documentació i els registres:  
- Aplicacions informàtiques per a maneig d'informació i de simulació del procés.  
- Mètodes de gestió de la informació i la documentació empleada en l'organització de la producció.  
- Sistemes de control i d'assegurament de la traçabilitat i custòdia de la documentació. Registres i informes.  
Coordinació d'equips de treball en una planta química:  
- Grups de treball i millora continua.  
- Dinàmica de grup.   
- Tècniques de comandament i motivació.  
- Eficàcia de les reunions.  
- Tècniques d'anàlisi i de solució de problemes.  
- Mètodes de comunicació i formació.  
Mòdul professional: Transport de sòlids i fluids  
Codi: 0186  
Duració: 128 hores  
Continguts:  
Control del transport de líquids:  
- Estat d'agregació de la matèria. Canvis d'estat. Diagrama de fases Gibbs.  
- Diagrama de fases: diagrames de fase d'una substància pura, diagrama binari.  
- Estàtica de fluids. Principis. Propietats dels fluids.  
- Dinàmica de fluids. Principis. Règims d'operació. Pèrdues de càrrega.  
- Càlculs en fluidostàtica i fluidodinàmica.  
- Instal·lacions per al transport de líquids.  
- Bombes. Tipus de bombes. Corbes característiques. Selecció del tipus de bomba.  
- Vàlvules. Tipus de vàlvules.  
- Filtres. Tipus de filtres.  
- Simbologia, representació i nomenclatura de màquines i d'equips de transport de fluids.  
- Simbologia i representació d'elements de canonada: colzes, elements d'unió, suports d'unió, suports i juntes d'expansió.  
Control del transport de gasos:  
- Lleis i comportament dels gasos.  
- L'aire i altres gasos industrials. Característiques i aplicacions.  
- Xarxes de distribució de vapor, aigua i altres gasos industrials.  
- Instal·lacions per al transport de gasos.  
- Filtres. Tipus de filtres.  
- Compressors. Tipus de compressors. Selecció del tipus de compressor.  
- Bufadors i ventiladors. Principis i especificacions.   
Control del transport de sòlids:  
- Característiques dels sòlids: grandària, humitat, sensibilitat a la calor, estructura química, entre d'altres.  
- Tipus de sòlids en funció del seu comportament en el transport.  
- Instal·lacions per al transport de sòlids.  
- Sistemes de transport de sòlids: hidràulics, mecànics, pneumàtics, entre d'altres.  
- Equips de transport de sòlids: cintes, sénies, equips vibratoris o oscil·lants.  
- Simbologia, representació i nomenclatura de màquines i d'equips de transport i distribució de sòlids.  
Organització de les operacions de transport:  
- Principis d'organització del transport en la indústria química.  
- Condicions de les instal·lacions.  
- Verificació d'equips, elements i instruments.  
- Principi d'operació per a la posada en marxa i parada de les instal·lacions de transport en el procés químic.  
- Manteniment de primer nivell. Condicions de l'àrea de treball.  
- Prevenció, orde i neteja d'equips i instal·lacions.  
- Organització del manteniment en les operacions de transport.  
- Supervisió del manteniment bàsic en les instal·lacions de transport de materials.  
- Registre de dades.  
Mòdul professional: Generació i recuperació d'energia  
Codi: 0187  
Duració: 140 hores  
Continguts:  
Control de la generació d'energia tèrmica:  
- Recursos energètics.  
- Principi de conservació de l'energia. Balanços d'energia.  
- Combustió. Additius per a combustibles.  
- Calderes. Tipus. Funcionament i manteniment.  
- Forns. Tipus. Funcionament i manteniment.  
- Becs.  
- Xarxes de distribució de vapor. Elements constituents.  
- Vapor. Tipus de vapor.  
- Tractament d'aigües per a calderes.  
- Posada en marxa i parada de forns i calderes.  
- Elements auxiliars i de seguretat de calderes i forns.  
- Optimització d'equips i instal·lacions.  
- Normativa d'equips d'alta pressió.  
- Prevenció, orde i neteja d'estos equips.  
Optimització del rendiment energètic de processos químics:  
- Principis de transmissió de calor en fluids i sòlids. Aplicacions al procés químic.  
- Intercanviadors de calor. Classificació, característiques i elements constituents.  
- Torres de refrigeració. Característiques i elements constituents.  
- Balanços de matèria i d'energia. Tècniques de registre, variables de control i estat dels equips.  
- Energies alternatives.  
- Xarxes de distribució d'energia. Aïllament d'equips i de línies de distribució.  
- Manteniment d'equips i instal·lacions.  
- Prevenció, orde i neteja d'estos equips.  
Control de la cogeneració d'energia:  
- Fonament de la cogeneració. Eficiència energètica.  
- Equips de cogeneració. Funcionament i aplicacions.  
- Rendiment dels equips de cogeneració. Càlculs.  
- Turbines. Principis de funcionament i components.  
- Posada en marxa i parada d'equips de cogeneració.  
- Manteniment d'equips i instal·lacions.  
- Tècniques de registre, variables de control i estat dels equips.  
- Prevenció, orde i neteja d'estos equips.  
Control de paràmetres d'aigua afluent i efluent:  
- Tipus d'aigües.  
- Tractaments d'aigües afluents i efluents.  
- Paràmetres fisicoquímics i microbiològics de l'aigua.  
- Característiques de les aigües d'ús industrial.  
- Xarxes de distribució d'aigües afluents i efluents en la indústria.  
- Osmosi i descalcificació per resines.  
- Additius utilitzats en aigües industrials.  
- Legislació sobre aigües afluents i efluents.  
- Tècniques de registre de dades dels distints paràmetres.  
Control de la producció de fred industrial:  
- Equips de fred industrial: evaporació, absorció, compressió-expansió.  
- Rendiment energètic. Càlculs.  
- Xarxes de distribució de fred industrial. Aïllament.  
- Operacions de posada en marxa i parada dels equips.  
- Tècniques de registre, variables de control i estat dels equips.  
- Manteniment d'equips i instal·lacions.  
- Prevenció, orde i neteja d'estos equips.  
Mòdul professional: Operacions bàsiques en la indústria química  
Codi: 0188  
Duració: 256 hores  
Continguts:  
Seqüenciació d'operacions bàsiques en planta química:  
- Classificació de les operacions bàsiques.  
- Simbologia d'equips i elements. Diagrames de flux.  
- Les operacions unitàries en la pràctica.  
- Balanços de matèria i d'energia.  
- Processos principals en la indústria química.  
Control d'operacions de separació mecànica:  
- Fonaments de les tècniques de separació mecànica.  
- Tamisat.  
- Separacions hidràuliques.  
- Sedimentació.  
- Classificació i concentració hidràulica.  
- Fluïdització.  
- Concentració per flotació.  
- Centrifugació.  
- Filtració.  
- Equips i elements de separació mecànica.  
- Càlculs en balanços de matèria i d'energia.   
- Avaluació de resultats. Rendiment.  
Control d'operacions de separació difusional:  
- Fonaments de les tècniques de separació difusional.  
- Extracció amb dissolvents.  
- Evaporació.  
- Destil·lació i rectificació.  
- Cristal·lització.  
- Assecat.  
- Absorció.  
- Adsorció.  
- Intercanvi iònic.  
- Equips i elements de separació difusional.  
- Càlculs en balanços de matèria i d'energia.  
- Avaluació de resultats. Rendiment.  
- Ús de taules i gràfics.  
Organització de processos de separació mecànica i difusional:  
- Principis d'organització d'operacions de separació en la indústria química.  
- Funcionament d'equips i instal·lacions.  
- Principis d'operació per a la posada en marxa, conducció i parada de les instal·lacions de separació.  
- Organització del manteniment en les operacions de separació.  
- Supervisió del manteniment bàsic en les instal·lacions de separació.  
- Registre de dades i validació de resultats.  
- Orde, neteja i seguretat en equips i instal·lacions.  
Mòdul professional: Reactors químics  
Codi: 0189  
Duració: 128 hores  
Continguts:  
Control de processos de reacció:  
- Principis de reacció química.  
- Cinètica química: velocitat de reacció. Factors.  
- Equilibri químic.  
- Processos de fabricació continu i discontinu.  
- Sistemes homogenis i heterogenis.  
- Balanços de matèria i d'energia en reaccions.  
- Reactors.  
- Variables de reacció.  
- Operacions de posada en marxa i parada de reaccions.  
- Manteniment d'equips.  
- Mesures correctores en els reactors químics.  
- Riscos i precaucions en els reactors químics.  
Selecció de catalitzadors:  
- Tipus de catalitzadors. Aplicacions.  
- Regeneració de catalitzadors.  
- Rendiment de la reacció.  
Control de processos de separació electroquímica:  
- Reaccions electroquímiques.  
- Cel·les electroquímiques.  
- Aplicacions industrials de les tècniques de separació electroquímiques.  
- Reaccions secundàries en l'electròlisi.  
- Operacions de posada en marxa i parada.  
- Manteniment d'equips.  
- Registre de dades.  
Control de biorreactors:  
- Biorreaccions.  
- Tipus de biorreactors.  
- Factors que influïxen els processos biològics industrials.  
- Aplicacions dels biorreactors en la indústria química: processos farmacèutics, tractaments d'abocaments i altres aplicacions.  
- Balanços de matèria i d'energia en biorreactors.  
- Control i regulació dels biorreactors.  
- Prevenció de la contaminació en els biorreactors.  
- Operacions de posada en marxa i parada.  
- Manteniment d'equips.  
- Registre de dades.  
Mòdul professional: Regulació i control de procés químic  
Codi: 0190  
Duració: 220 hores  
Continguts:  
Determinació d'assajos fisicoquímics:  
- Mesures de paràmetres fisicoquímics: densitat, pH, viscositat, color, índex de refracció, conductivitat, entre d'altres.  
- Normes de qualitat: API, ISO, DIN i d'altres.  
- Contrast dels resultats obtinguts amb els valors de referència.  
- Expressió dels resultats amb la precisió i les unitats adequades.  
- Mesures sobre líquids: densitat, viscositat, pH, color, humitat, conductivitat, corrosió, poder calorífic, entre d'altres.  
- Mesures sobre gasos: densitat, opacitat, humitat, poder calorífic, entre d'altres.  
- Mesures sobre sòlids: color, humitat, granulometria i d'altres.  
- Analitzadors en continu (on line) en la indústria química.  
- Casetes d'analitzadors.  
- Ferramentes informàtiques de tractament estadístic de dades i representació gràfica de resultats.  
Organització del pla de mostratge:  
- Presa de mostres.  
- Nivell de qualitat acceptable (NCA).  
- Procediment normalitzat de mostratge.   
- Classificació i elecció de tècniques de mostratge.  
- Normes oficials per a la realització de preses de mostra.  
- Criteris d'exclusió i de rebuig de mostres.  
- Manipulació, conservació, transport i emmagatzemament de la mostra. Normes de seguretat.  
- Preparació de material i d'equips de mostratge. Maneig i manteniment.  
- Tractament de residus derivats del mostratge.  
Mesurament de paràmetres de procés químic:  
- Concepte i unitats de nivell, pressió, temperatura i cabal.  
- Característiques generals dels instruments de mesura (rang, ram, sensibilitat, precisió, entre d'altres).  
- Calibratge dels instruments de mesura. Unitats de mesura.  
- Errors en els instruments de mesura.  
- Principis físics de funcionament dels mesuradors de nivell, pressió, temperatura i cabal.  
- Classificació d'instruments:  
- Per la seua funció.  
- Per la seua resposta.  
- Tipus d'instruments de mesura de nivell, pressió, temperatura i cabal.  
- Verificació del funcionament dels mesuradors.  
- Verificació de les variables controlades en el rang establit.  
- Tècniques de registre de dades de la variable mesura.  
- Manteniment dels instruments de mesura.  
Regulació de llaços de control:  
- Simbologia d'instruments i de llaços de control.  
- Llaç obert i tancat.  
- Transmissors.  
- Transductors.  
- Controladors.  
- Elements finals: vàlvules de regulació.  
- Enclavaments.  
- Tipus de control: control tot o res, control PID, i d'altres.  
- Punts de consigna (set point) en funció del procés i la producció.  
- Relació entre variable controlada i punt de consigna.  
- Mesures correctores davant d'incidències. Ajust del sistema de control.  
- Verificació del funcionament del sistema de control.  
- Manteniment del sistema de control.  
- Aplicacions d'un llaç de control en destil·lació, reactors, forns i calderes, i preparació de mescles.  
Programació de controladors lògics (PLC):  
- Simbologia en PLC.  
- Principis de lògica.  
- Llenguatge de programació.  
- Aplicacions en el control de processos químics.  
- Programació de seqüències bàsiques de control industrial.  
- Verificació del funcionament dels PLC.  
- Orde, neteja i seguretat dels PLC.  
- Manteniment dels PLC.  
Optimització del procés per sistemes de control avançat:  
- Sistemes de regulació avançada (cascada, partició, multivariable, distribuït i cerca per aproximació (fuzzy). Capacitat per a optimitzar el procés.  
- Sistemes de control digital. SCADA.  
- Sistemes d'optimització de processos.  
- Salas de control. Característiques bàsiques.  
- Orde, neteja i seguretat en les sales de control.  
- Control predictiu i adaptatiu en un procés industrial.  
- Aplicacions del control avançat en destil·lació, reactors, forns i calderes, preparació de mescles.  
Mòdul professional: Manteniment electromecànic en indústries de procés  
Codi: 0191  
Duració: 80 hores  
Continguts:  
Identificació dels materials components d'equips i instal·lacions:  
- Materials i propietats. Tipus i ús de materials.  
- Propietats físiques i fisicoquímiques.  
- Desgast de materials en instal·lacions i els seus elements.  
- Corrosió dels metalls. Factors influents. Tipus i mecanismes de corrosió.  
- Oxidació.  
- Mecanismes de prevenció contra la corrosió.  
- Degradació dels materials no metàl·lics.  
Caracterització dels elements mecànics:  
- Principis de mecànica. Cinemàtica i dinàmica de les màquines.  
- Tècniques de mecanitzat.  
- Elements de les màquines i mecanismes. Funcions, característiques i classificació.  
- Elements d'unió. Funcions i característiques.  
- Punts crítics dels elements.  
- Tècniques de lubricació: lubricació per boira.  
- Elements de transmissió.  
- Manteniment de maquines i d'elements mecànics.  
- Normativa de seguretat i d'higiene en el maneig dels elements mecànics.  
Caracterització de les màquines hidràuliques i pneumàtiques:  
- Fonaments de pneumàtica.  
- Instal·lacions de pneumàtica: característiques, camp d'aplicació.  
- Elements pneumàtics. Funcions i tipologia.  
- Interpretació de la documentació i els esquemes.  
- Simbologia.  
- Anàlisi de les distintes seccions que componen les instal·lacions pneumàtiques.  
- Fonaments d'hidràulica.  
- Instal·lacions d'hidràulica: característiques i camp d'aplicació.  
- Elements hidràulics. Funcions i tipologia.  
- Interpretació de la documentació i els esquemes.  
- Simbologia.  
- Distints funcionaments del sistema hidràulic i les característiques.  
- Manteniment d'instal·lacions pneumàtiques i hidràuliques.  
- Normativa de seguretat i d'higiene en instal·lacions hidràuliques i pneumàtiques.  
Identificació les màquines elèctriques:  
- Principis d'electricitat. Corrent continua i alterna. Corrent trifàsica i monofàsica.  
- Principis de magnetisme i d'electromagnetisme.  
- Components electromagnètics.  
- Instal·lacions elèctriques industrials. Estructura.  
- Interpretació de la documentació i els esquemes.  
- Màquines elèctriques, estàtiques i rotatives. Tipologia i característiques.  
- Classificació de les màquines elèctriques: generadors, transformadors i motors.  
- Xarxes de distribució elèctrica de baixa i d'alta tensió: subestacions.  
- Equips de maniobra en alta i baixa tensió: seccionadors i interruptors.  
- Relens.  
- Equips de protecció: sistemes de protecció ininterrompuda (SAI).  
- Armaris de maniobra.  
- Simbologia elèctrica.  
- Manteniment de màquines i dispositius elèctrics.  
- Normativa de seguretat i d'higiene en màquines elèctriques.  
Caracterització de les accions de manteniment:  
- Funcions i objectius del manteniment.  
- Tipus de manteniment.  
- Pla de manteniment de les instal·lacions en indústries de processos.  
- Realització i verificació dels treballs de manteniment.  
- Organització del manteniment de primer nivell.  
- Senyalització de l'àrea per al manteniment.  
- Supervisió del manteniment específic.  
- Documentació de les intervencions.  
Mòdul professional: Formulació i preparació de mescles  
Codi: 0192  
Duració: 96 hores  
Continguts:  
Classificació de productes en la química transformadora:  
- Química transformadora.  
- Matèries primeres en la fabricació de productes químics: classificació, característiques, funcions i aplicacions.  
- Productes elaborats: propietats i aplicacions.  
- Excipients: tipus i funcions.  
- Formulació de productes químics.  
- Formulacions ecològiques de productes.  
- Normativa de composició dels productes.  
- Prevenció de riscos i d'aspectes ambientals dels productes.  
Obtenció de sistemes dispersos:  
- Tipus. Característiques fisicoquímiques. Composició.  
- Preparació.  
- Expressió de la concentració. Càlculs.  
- Taules de conversió de concentracions.  
- Dissolvents.  
- Preparació de dissolucions i mescles. Solubilitat.  
- Influència dels distints paràmetres: energia tèrmica, temperatura i pressió.  
- Coadjuvants: tipus. Funció. Característiques fisicoquímiques.  
- Sistemes manuals i automàtics de dosificació.  
- Dosificació d'emulsionants, antiescumants, espessidors, fluïdificants i d'altres. Equips.  
- Optimització de dissolvents.  
- Prevenció de riscos i d'aspectes mediambientals.  
Selecció de tècniques de mesclat:  
- Mescles.  
- Mesclat. Teoria. Balanç de matèria i d'energia.  
- Grau de mescla. Índex de mesclat. Càlculs de rendiments.  
- Tècniques. Equips i instruments. Criteris d'elecció. Condicions de treball dels equips.  
- Mescladora discontínua i contínua.  
- Elements constituents. Aplicacions. Principis físics.  
Control de les operacions de mesclat:  
- Paràmetres de control del procés de mesclat.  
- Posada en marxa i parada d'equips i d'instal·lacions.  
- Contaminació encreuada.  
- Anàlisi de resultats. Traçabilitat de lots.  
- Tractament de productes sobrants i no conformes.  
- Manteniment bàsic d'equips i instal·lacions. Comprovació del funcionament.  
- Requisits higiènics generals d'instal·lacions i equips.  
- Neteja física, química i microbiològica. Sistemes i equips de neteja.  
- Criteris d'actuació en cas d'anomalia d'equips.  
Mòdul professional: Preparat i emmagatzemament de productes químics  
Codi: 0193  
Duració: 96 hores  
Continguts:  
Control d'equips d'envasament i etiquetatge:  
- Envasament. Procediment. Envasament de productes per lots i per canonades o granel.  
- Elements d'envasament i embossament de productes químics.  
- Envasos: característiques i funcions.  
- Tipus d'adhesius utilitzats en tancaments, precintat i etiquetatge.  
- Preparació d'envasos. Ompliment i tancat.  
- Procediments d'embolatge. Formació de paquets unitaris. Paletitzat.  
- Mètodes d'identificació.  
- Etiquetatge. Tècniques d'etiquetatge.  
- Sistemes de generació i d'apegat d'etiquetes.  
- Elements constituents de les màquines i els equips d'envasament i condicionament de productes. Esquemes, simbologia i nomenclatura.  
- Tècniques de codificació d'etiquetatge.  
- Classificació i separació dels residus generats.  
- Manteniment dels equips i les màquines d'envasament.  
- Aplicació de les normes de seguretat.  
Control de l'emmagatzemament de productes químics:  
- Condicions d'emmagatzemament. Sistemes i tècniques d'emmagatzemament.  
- Classificació dels productes en funció de les seues característiques.  
- Sòlids: temperatura, humitat, nivell o altura. Granulometria.  
- Líquids: temperatura d'emmagatzemament, pressió de vapor, nivell, estabilitat de líquids, tensió superficial i densitat.  
- Gasos: Pressió màxima i relació pressió temperatura.  
- Gasos liquats: diagrama d'equilibri.  
- Organització de la distribució de matèries primeres i productes en magatzem.  
- Control de magatzem.  
- Condicions per a la conservació del producte.  
- Aplicació de criteris de traçabilitat.  
- Temps de permanència del producte en el magatzem.  
- Aplicacions informàtiques en el control de magatzem.  
- Seguretat en el condicionament i l'emmagatzemat de productes químics.  
Organització de línies de condicionament de productes químics:  
- Línies d'envasament i de condicionament de productes.  
- Posada en marxa i vigilància dels equips de condicionament.  
- Elements constituents de les línies d'envasament i de condicionament. Desviacions en el procés d'envasament i de condicionament.  
- Manteniment i neteja dels equips de condicionament.  
- Mesures per a corregir o millorar la producció.  
- Procediments normalitzats d'operació en zones netes i àrees de risc.  
- Tècniques d'embalat/encaixat de productes.  
- Control de l'estabilitat dels productes per al seu trasllat.  
Control de les operacions de càrrega i descàrrega de productes químics i matèries auxiliars:  
- Àrees de recepció, expedició i espera del producte. Criteris.  
- Fitxes de seguretat de productes químics i matèries auxiliars.  
- Càrrega, descàrrega i moviment de productes químics sòlids:  
- Equips i instal·lacions.  
- Estabilitat de la càrrega.  
- Condicions de seguretat aplicable.  
- Càrrega, descàrrega i moviment de productes químics líquids:  
- Equips i instal·lacions.  
- Bombament. Operació amb bombes.  
- Bàscules.  
- Condicions de seguretat aplicable.  
- Càrrega, descàrrega i moviment de gasos i gasos liquats:  
- Equips i instal·lacions.  
- Liquació de gasos.  
- Condicions de seguretat aplicable.  
Mòdul professional: Prevenció de riscos en indústries químiques  
Codi: 0194  
Duració: 64 hores  
Continguts:  
Supervisió de l'aplicació de normes de seguretat en el sector químic:  
- Prevenció de riscos d'aplicació en el sector químic.  
- Normativa vigent.  
- Normes sobre neteja i orde en l'entorn de treball i sobre higiene en planta química.  
- Exigències legals i normatives associades als casos d'emergència.  
- Productes químics. Simbologia de seguretat.  
- Elements de seguretat del sistema de control.  
- Legislació en seguretat:  
- Reglament REACH.  
- Directiva de substàncies perilloses. Directiva d'accidents majors (Seveso II).  
- Directiva de biocides i plaguicides. Etiqueta de substàncies i preparats, pictogrames de perillositat, frases de risc i frases de precaució. Codis de colors, numeració de canonades i d'anagrames.  
- Riscos en plantes químiques i auxiliars:  
- Principals riscos en plantes químiques.  
- Riscos dels productes químics. Incompatibilitats en emmagatzemament, maneig i envasament, precaucions contra corrosió, contaminació i vessaments.  
- Límits de toxicitat, inflamabilitat i d'altres.  
- Formes d'intoxicació: ingestió, cutània, ocular, gasos i respiració, sensibilització.  
- Fitxa de seguretat de materials. Reactivitat química i taula d'interreactivitat.  
- Núvols tòxics (dispersió, persistència, actuació col·lectiva i mesures de protecció).  
- Ambient de treball (grau d'exposició, límits, protecció, mesura i monitorització).  
Supervisió de l'aplicació de normes ambientals en el procés químic:  
- Sistemes de prevenció i protecció de l'ambient de treball. Factors de l'entorn de treball: físics, químics i biològics.  
- Aspectes ambientals. Normes d'avaluació davant de situacions de riscos ambientals. Normativa vigent sobre seguretat ambiental.  
- Contaminació: partícules en l'aire. Gasos contaminants. Contaminants en aigua. Residus sòlids.  
- Mesures i monitorització de contaminants.  
- Legislació i gestió mediambiental: Aspectes bàsics de la gestió mediambiental.  
- Producció i desenrotllament sostenible, avaluació de l'impacte ambiental.  
- Certificats i auditories mediambientals: ISO 14869, IPPC (Reglament de Prevenció i Control Integrat de la Contaminació), directiva de residus, directiva d'envasos i de residus d'envasos).  
Prevenció de riscos personals en la indústria química:  
- Factors i situacions de risc en indústries químiques.  
- Riscos més comuns en el sector químic: risc de treball amb productes químics, riscos industrials i riscos del procés.  
- Mesures de seguretat en producció, preparació d'instal·lacions i de manteniment.  
- Prevencions més freqüents: incendis, explosions, aparells de pressió i buit, fugues de fluids i fums, vessaments, electrocucions, talls i cremades.  
- Mitjans, equips i tècniques de prevenció de riscos.  
- Robes i equips de protecció personal. Senyals i alarmes.  
- Equips contra incendis.  
- Límits de toxicitat, inflamabilitat i altres. Formes d'intoxicació: ingestió, cutània, ocular, gasos i respiració, sensibilització. Fitxa de seguretat de materials.  
- Reactivitat química i taula d'interreactivitat.  
Aplicació de plans d'emergència i de tècniques d'evacuació:  
- Categories d'accidents, criteris d'activació de plans d'emergència.  
- Organització en el pla d'emergència interior, estructura del pla d'emergència exterior i plans d'ajuda mútua.  
- Plans d'emergència per contaminació ambiental.  
- Mesures, equips i mitjans de protecció i resposta a l'emergència. Primers auxilis. Tècniques d'evacuació.  
- Extinció d'incendis. Valoració de danys.  
- Simulacres i entrenament per a casos d'emergència.  
Mòdul professional: Projecte d'indústries de processos químic  
Codi: 0195  
Duració: 40 hores  
Continguts:  
Anàlisi de la metodologia per a l'elaboració de projectes relacionats amb la indústria química:  
- Mètodes de busca d'informació.  
- Tipus de projectes: gestió, resolució de problemes, experimentació i investigació.  
- Criteris per a l'elaboració de projectes: equips de treball.  
- Paràmetres per a l'elaboració de projectes: recursos humans i materials, temps i viabilitat.  
- Etapes de treball per a l'elaboració de projectes.  
Disseny de projectes relacionats amb el sector químic:  
- Identificació de les funcions dels llocs de treball.  
- Estructura i organització empresarial del sector.  
- Activitat de l'empresa i la seua ubicació en el sector.  
- Organigrama de l'empresa. Relació funcional entre departaments.  
- Tendències del sector: productives, econòmiques, organitzatives, d'ocupació i d'altres.  
- Procediments de treball en l'àmbit de l'empresa. Sistemes i mètodes de treball.  
- Conveni col·lectiu aplicable a l'àmbit professional.  
- La cultura de l'empresa: imatge corporativa.  
- Sistemes de qualitat i seguretat aplicables en el sector.  
- Anàlisi de la realitat local, de l'oferta empresarial del sector en la zona i del context en què es desenrotllarà el mòdul professional de Formació en Centres de Treball.  
- Recopilació d'informació.  
- Estructura general d'un projecte.  
- Elaboració d'un guió de treball.  
- Planificació de l'execució del projecte: objectius, continguts, recursos, metodologia, activitats, temporalització i avaluació.  
- Viabilitat i oportunitat del projecte.  
- Revisió de la normativa aplicable.  
Execució del projecte:  
- Identificació d'activitats.  
- Seqüenciació d'activitats.  
- Elaboració d'instruccions de treball.  
- Elaboració d'un pla de prevenció de riscos.  
- Documentació necessària per a la planificació de l'execució del projecte.  
- Compliment de normes de seguretat i ambientals.  
- Indicadors de garantia de la qualitat de projectes.  
Gestió de procediments de control i d'avaluació de l'execució del projecte:  
- Proposta de solucions als objectius plantejats en el projecte i justificació de les seleccionades.  
- Definició del procediment d'avaluació del projecte.  
- Determinació de les variables susceptibles d'avaluació.  
- Documentació necessària per a l'avaluació del projecte.  
- Control de qualitat de procés i producte final.  
- Registre de resultats.  
Mòdul professional: Formació i orientació laboral  
Codi: 0196  
Duració: 96 hores  
Continguts:  
Busca activa d'ocupació:  
- Valoració de la importància de la formació permanent per a la trajectòria laboral i professional del Tècnic Superior en Química Industrial.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el Tècnic Superior en Química Industrial.  
- Definició i anàlisi del sector professional del Tècnic Superior en Química Industrial. Planificació de la carrera: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus i Erasmus.  
- Tècniques i instruments de busca d'ocupació: fonts d'informació i reclutament. Tècniques per a la selecció i l'organització de la informació.  
- Carta de presentació. Currículum. Tests psicotècnics. Entrevista de treball.  
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
Gestió del conflicte i equips de treball:  
- Valoració dels avantatges i inconvenients del treball en equip per a l'eficàcia de l'organització.  
- Concepte d'equip de treball.  
- Tipus d'equips en les indústries químiques segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes del conflicte.  
- Causes del conflicte en el món laboral.  
- Mètodes per a la resolució o supressió del conflicte. Negociació, mediació, conciliació i arbitratge.  
Contracte de treball:  
- El Dret del Treball. Fonts del Dret del Treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials. Noves formes de regulació del treball.  
- Intervenció dels organismes públics en les relacions laborals.  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.  
- Temps de treball: jornada, descans, vacacions, permisos, hores extraordinàries, festius, horaris, etc.  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI, FOGASA, rebut de salaris.  
- Modificació, suspensió i extinció del contracte de treball. Liquidació.  
- Representació dels treballadors: representants unitaris i sindicals.  
- Negociació col·lectiva.  
- Anàlisi d'un conveni col·lectiu aplicable a l'àmbit professional del Tècnic Superior en Química Industrial.  
- Conflictes col·lectius de treball.  
- Noves formes d'organització del treball: subcontractació, teletreball, etc.  
- Beneficis per als treballadors en les noves organitzacions: flexibilitat, beneficis socials, etc.  
- Plans d'igualtat.  
Seguretat Social, ocupació i desocupació:  
- El sistema de Seguretat Social com a principi bàsic de solidaritat social.  
- Estructura del sistema de Seguretat Social: nivells de protecció, règims especials i general.  
- Determinació de les principals obligacions dels empresaris i els treballadors en matèria de Seguretat Social: afiliació, altes, baixes i cotització.  
- L'acció protectora de la Seguretat Social: prestacions contributives i no contributives.  
- Concepte i situacions protegibles en la protecció per desocupació: prestació de desocupació, subsidi i renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
- El risc professional.  
- El dany laboral: AT, EP, altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en el sector de la química.  
- Determinació dels possibles danys a la salut del treballador que poden derivar-se de les situacions de risc detectades.  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i salut laboral, INSHT, Inspecció de treball, INVASSAT.  
- Gestió de la prevenció a l'empresa.  
- Planificació de la prevenció a l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en una empresa de química industrial.  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
Mòdul professional: Empresa i iniciativa emprenedora  
Codi: 0197  
Duració: 60 hores   
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en l'activitat química (materials, tecnologia, organització de la producció, etc.).  
- Beneficis socials de la cultura emprenedora.  
- El caràcter emprenedor. Factors claus dels emprenedors: iniciativa, creativitat i formació.  
- L'actuació dels emprenedors com a empleats d'una xicoteta i mitjana empresa química.  
- L'actuació dels emprenedors com a empresaris d'una xicoteta empresa en el sector químic.  
- El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit químic.  
- Bones pràctiques de cultura emprenedora en l'activitat química.  
L'empresa i el seu entorn:  
- L'empresa com a sistema.  
- Funcions bàsiques de l'empresa.  
- Distintes maneres d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- Anàlisi de l'entorn general d'una xicoteta i mitjana empresa química.   
- L'entorn específic de l'empresa: clients, proveïdors i competència.  
- Anàlisi de l'entorn específic d'una xicoteta i mitjana empresa química.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una xicoteta i mitjana empresa química.  
- Relacions d'una xicoteta i mitjana empresa química amb el conjunt de la societat.  
- Contribució d'una xicoteta i mitjana empresa química al desenrotllament sostenible.  
- Cultura de l'empresa i la imatge corporativa.  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses químiques.  
Creació i posada en marxa d'una empresa:  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i de gestió administrativa externs existents per a posar en marxa una xicoteta i mitjana empresa. La finestreta única empresarial.  
- Concepte d'inversió i de fonts de finançament.  
- Instruments de finançament bancari.  
- Ajudes, subvencions i incentius fiscals per a empreses químiques.  
- Viabilitat econòmica i viabilitat financera d'una xicoteta i mitjana empresa de química.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i de subvencions.  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent.  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa química.  
- Documents necessaris per a l'exercici de l'activitat econòmica: documents de compravenda, mitjans de pagament i d'altres.  
Mòdul professional: Formació en centres de treball  
Codi: 0198  
Duració: 400 hores  
Continguts:  
Organització de les operacions de la planta química:  
- Interpretació dels procediments i instruccions de treball.  
- Ordes de fabricació.  
- Determinació i verificació de les instruccions de coordinació i d'optimització del procés.  
- Descripció de procediments de control, processos químics, servicis d'energia i auxiliars, pla de presa de mostres, pla de qualitat i pla de manteniment.  
- Gestió de la documentació, el registre de dades i l'elaboració d'informes tècnics.  
- Control dels plans de gestió de qualitat.  
Supervisió de les operacions de preparació d'equips, d'instal·lacions i de servicis auxiliars:  
- Anàlisi, preparació i supervisió de les operacions de manteniment i preparació dels equips, màquines i instal·lacions per a la seua reparació.  
- Operacions per a la posada en marxa, conducció i parada dels equips, màquines i instal·lacions.  
- Col·laboració en l'establiment i el compliment del pla de manteniment dels equips, les màquines i les instal·lacions.  
- Control dels processos productius.  
- Supervisió de les operacions d'orde, de neteja i d'higiene dels equips, les màquines i les instal·lacions i l'àrea de treball.  
Verificació de la formulació i preparació de mescles:  
- Anàlisi de les instruccions de treball.  
- Preparació de mescles i dissolucions.  
- Verificació de la seqüència de posada en marxa i parada dels equips.  
- Verificació del manteniment de primer nivell.  
- Organització de les actuacions davant de situacions imprevistes.  
- Supervisió del registre de les formulacions.  
- Supervisió de les operacions de manteniment, de neteja i d'higiene dels equips i les instal·lacions de mescla.  
Control de règim d'operació del procés químic:  
- Pla de presa de mostres.  
- Realització de les operacions de presa i anàlisis fisicoquímiques de les mostres.  
- Control de les operacions de posada en marxa, conducció i parada del procés químic.  
- Verificació de l'optimització del procés.  
- Supervisió de les variables del procés. Utilització de mesures correctores.  
- Registre del comportament dels equips i instruments.  
- Supervisió de les operacions de manteniment, neteja i higiene dels equips i instal·lacions de control.  
  
ANNEX II  
Seqüenciació i distribució horària dels Mòduls professionals  
Control del condicionament i emmagatzemament dels productes químics:  
- Supervisió de la recepció de matèries primeres, material de condicionament i expedició de productes.  
- Establiment de l'orde i les condicions d'emmagatzemament i etiquetatge de matèries primeres, productes i material.  
- Control del flux de materials, optimitzant temps i espais.  
- Obtenció dels productes preparats.  
- Organització de l'expedició i flux del transport dels productes.  
- Coordinació de les operacions d'envasament i de preparat.  
- Embalatge de productes.  
- Elaboració d'informes assegurant la traçabilitat del procés.  
- Comprovació del registre de dades de recepció, emmagatzemament, envasament i etiquetatge.  
Supervisió de les normes de seguretat i ambientals:  
- Plans de seguretat i ambientals de l'empresa.  
- Foment de la formació i la correcta actuació.  
- Compliment de les normes de seguretat i ambientals dels equips, màquines i instal·lacions.  
- Realització de les operacions per a corregir desviacions amb risc mediambiental i de seguretat.  
- Supervisió de l'ocupació d'equips de protecció individual.  
- Organització de la participació activa de tots els operaris en les pràctiques, simulacres i emergències.  
Identificació de l'estructura i organització empresarial:  
- Estructura i organització empresarial del sector químic.  
- Activitat de l'empresa i la seua ubicació en el sector químic.  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
- Sistema de seguretat establit en el centre de treball.  
Aplicació d'hàbits ètics i laborals:  
- Actituds personals: empatia i puntualitat.  
- Actituds professionals: orde, neteja, responsabilitat i seguretat.  
- Actituds davant de la prevenció de riscos laborals, ambientals i les mesures de protecció personal.  
- Jerarquia en l'empresa. Comunicació amb l'equip de treball.  
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes, instruccions de treball, procediments normalitzats de treball i d'altres, de l'empresa.  
  
ANNEX III  
Professorat  
A. Atribució docent  
  
B. Titulacions requerides per a centres docents de titularitat privada o d'altres administracions diferents de l'educativa  
  
\* \* \* \* \*  
ANEXO II  
Secuenciación y distribución horaria de los módulos profesionales  
ANEXO III  
Profesorado  
A. Atribución docente  
  
B. Titulaciones requeridas para centros docentes de titularidad privada o de otras administraciones distintas de la educativa  
ANNEX IV  
Mòdul professional: Anglés Tècnic I-S  
Codi: CV0003  
Duració: 96 hores  
Resultats d'aprenentatge i criteris d'avaluació  
Reconeix informació professional i quotidiana continguda en tot tipus de discursos orals emesos per qualsevol mitjà de comunicació en llengua estàndard, i interpreta amb precisió el contingut del missatge.  
Criteris d'evaluació:  
a) S'ha identificat la idea principal del missatge.  
b) S'ha reconegut la finalitat de missatges radiofònics i d'un altre material gravat o retransmés pronunciat en llengua estàndard i s'ha identificat l'estat d'ànim i el to del parlant.  
c) S'ha extret informació de gravacions en llengua estàndard relacionades amb la vida social, professional o acadèmica.  
d) S'han identificat els punts de vista i les actituds del parlant.  
e) S'han identificat les idees principals de declaracions i missatges sobre temes concrets i abstractes, en llengua estàndard i amb un ritme normal.  
f) S'ha comprés fil per randa el que es diu en llengua estàndard, inclús en un ambient amb soroll de fons.  
g) S'han extret les idees principals de conferències, xarrades i informes, i altres formes de presentació acadèmica i professional lingüísticament complexes.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
   
Interpreta informació professional continguda en textos escrits complexos, analitzant de manera comprensiva els seus continguts.  
Criteris d'evaluació:   
a) S'ha llegit amb un alt grau d'independència, adaptant l'estil i la velocitat de la lectura a distints textos i finalitats i utilitzant fonts de referència apropiades de manera selectiva.  
b) S'ha interpretat la correspondència relativa a la seua especialitat, captant fàcilment el significat essencial.  
c) S'han interpretat, fil per randa, textos extensos i de relativa complexitat, relacionats o no amb la seua especialitat, sempre que puga tornar a llegir les seccions difícils.  
d) S'ha relacionat el text amb l'àmbit del sector a què fa referència.  
e) S'ha identificat amb rapidesa el contingut i la importància de notícies, articles i informes sobre una àmplia sèrie de temes professionals i decidix si és oportú una anàlisi més profunda.  
f) S'han realitzat traduccions de textos complexos utilitzant material de suport en cas necessari.  
g) S'han interpretat missatges tècnics rebuts a través de suports telemàtics: correu electrònic, fax.  
h) S'han interpretat instruccions extenses i complexes, que estan dins de la seua especialitat.  
Emet missatges orals clars i ben estructurats, analitzant el contingut de la situació i adaptant-se al registre lingüístic de l'interlocutor.  
Criteris d'evaluació:  
a) S'han identificat els registres utilitzats per a l'emissió del missatge.  
b) S'ha expressat amb fluïdesa, precisió i eficàcia sobre una àmplia sèrie de temes generals, acadèmics, professionals o d'oci, marcant amb claredat la relació entre les idees.  
c) S'ha comunicat espontàniament, adoptant un nivell de formalitat adequat a les circumstàncies.  
d) S'han utilitzat normes de protocol en presentacions formals i informals.  
e) S'ha utilitzat correctament la terminologia de la professió.  
f) S'han expressat i defensat punts de vista amb claredat, proporcionant explicacions i arguments adequats.  
g) S'ha descrit i seqüenciat un procés de treball de la seua competència.  
h) S'ha argumentat fil per randa, l'elecció d'una determinada opció o procediment de treball triat.  
i) S'ha sol·licitat la reformulació del discurs o part d'este quan s'ha considerat necessari.  
Elabora documents i informes propis del sector o de la vida acadèmica i quotidiana, relacionant els recursos lingüístics amb este propòsit.  
Criteris d'evaluació:  
a) S'han redactat textos clars i detallats sobre una varietat de temes relacionats amb la seua especialitat, sintetitzant i avaluant informació i arguments procedents d'unes quantes fonts.  
b) S'ha organitzat la informació amb correcció, precisió, coherència i cohesió, sol·licitant i/ o facilitant informació de tipus general o detallada.  
c) S'han redactat informes, destacant els aspectes significatius i oferint detalls rellevants que servisquen de suport.  
d) S'ha omplit documentació específica del seu camp professional.  
e) S'han aplicat les fórmules establides i el vocabulari específic en l'ompliment de documents.  
f) S'han resumit articles, manuals d'instruccions i altres documents escrits, utilitzant un vocabulari ampli per a evitar la repetició freqüent.  
g) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, descrivint les relacions típiques característiques del país de la llengua estrangera.  
Criteris d'evaluació:  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i les normes de relació social propis del país.  
c) S'han identificat els valors i les creences propis de la comunitat on es parla la llengua estrangera.  
d) S'ha identificat els aspectes socioprofessionals propis del sector, en qualsevol tipus de text.  
e) S'han aplicat els protocols i les normes de relació social propis del país de la llengua estrangera.  
f) S'han reconegut els marcadors lingüístics de la procedència regional.  
Continguts  
Anàlisi de missatges orals:  
- Comprensió de missatges professionals i quotidians.  
- Missatges directes, telefònics, radiofònics, gravats.  
- Terminologia específica del sector.  
- Idees principals i secundàries.  
- Recursos gramaticals: temps verbals, preposicions, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Diferents accents de llengua oral.  
Interpretació de missatges escrits:  
- Comprensió de missatges, textos, articles bàsics professionals i quotidians:  
- Suports telemàtics: fax, correu electrònic, burofax.  
- Terminologia específica del sector.  
- Idees principals i idees secundàries.  
- Recursos gramaticals: temps verbals, preposicions, phrasal verbs, I wish + passat simple o perfecte, I wish + would, If only; ús de la veu passiva, oracions de relatiu, estil indirecte, verbs modals.....  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
Producció de missatges orals:  
- Missatges orals:  
- Registres utilitzats en l'emissió de missatges orals.  
- Terminologia específica del sector.  
- Recursos gramaticals: temps verbals, preposicions, phrasal verbs, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.  
- Entonació com a recurs de cohesió del text oral: ús dels patrons d'entonació.  
Emissió de textos escrits:  
- Expressió i ompliment de missatges i textos professionals i quotidians:  
- Currículum i suports telemàtics: fax, correu electrònic, burofax.  
- Terminologia específica del sector.  
- Idea principal i secundàries.  
- Recursos gramaticals: temps verbals, preposicions, phrasal verbs, verbs modals, locucions, ús de la veu passiva, oracions de relatiu, estil indirecte.  
- Relacions lògiques: oposició, concessió, comparació, condició, causa, finalitat, resultat.  
- Have something done.  
- Nexes: although, even if, in spite of, despiste, however, in contrast-  
- Derivació: sufixos per a formar adjectius i substantius.  
- Relacions temporals: anterioritat, posterioritat, simultaneïtat.  
- Coherència textual:  
- Adequació del text al context comunicatiu.  
- Tipus i format de text.  
- Varietat de llengua. Registre.  
- Selecció lèxica, d'estructures sintàctiques i de contingut rellevant.  
- Inici del discurs i introducció del tema. Desenrotllament i expansió: exemplificació, conclusió i resum del discurs.  
- Ús dels signes de puntuació.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
- Ús de registres adequats segons el context de la comunicació, l'interlocutor i la intenció dels interlocutors.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió en el sector.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
Mòdul professional: Anglés Tècnic II-S  
Codi: CV0004  
Duració: 40 hores  
Resultats d'aprenentatge i criteris d'avaluació  
1. Produïx missatges orals en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i comiat, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'ha transmés missatges relatius a la justificació de retards, absències o qualsevol altra eventualitat.  
d) S'han usat amb fluïdesa les expressions habituals per al requeriment de la identificació dels interlocutors.  
e) S'han identificat missatges relacionats amb el sector.  
2. Manté conversacions en llengua anglesa, de l'àmbit del sector interpretant la informació de partida.  
Criteris d'avaluació:  
a) S'ha utilitzat un vocabulari tècnic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'ha atés consultes directes telefònicament amb suposats clients i proveïdors.  
d) S'ha identificat la informació facilitada i requeriments que ha realitzat l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives més usuals utilitzades en el sector.  
i) S'han comprés sense dificultat els punts principals de la informació.  
j) S'ha utilitzat un accent adequat en les conversacions en anglés.  
3. Ompli documents de caràcter tècnic en anglés reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari d'ús general en la documentació pròpia del sector.  
b) S'han identificat les característiques i les dades clau del document.  
c) S'ha analitzat el contingut i la finalitat de distints documents tipus d'altres països en anglés.  
d) S'han omplit documents professionals relacionats amb el sector.  
e) S'han redactat cartes d'agraïments a proveïdors i clients en anglés.  
f) S'han omplit documents d'incidències i reclamacions.  
g) S'han rebut i remés correus electrònics i fax en anglés amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o d'altres propis dels països de llengua anglesa.  
c) S'han identificat bosses d'ocupació en anglés accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglés.  
e) S'ha redactat la carta de presentació per a una oferta d'ocupació.  
f) S'han descrit les habilitats personals més adequades a la sol·licitud d'una oferta d'ocupació.  
g) S'ha inserit un currículum en una bossa d'ocupació en anglés.  
h) S'han redactat cartes de citació, rebuig i selecció per a un procés de selecció en l'empresa.  
i) S'ha desenrotllat una actitud de respecte cap a les distintes maneres d'estructurar l'entorn laboral.  
j) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'han identificat les ferramentes de suport més adequades per a la interpretació i traduccions en anglés.  
b) S'ha interpretat informació sobre l'empresa, el producte i el servici.  
c) S'han interpretats estadístiques i gràfics en anglés sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
Continguts  
Missatges orals en anglés en situacions pròpies del sector:  
- Recursos, estructures lingüístiques, lèxic bàsic i aspectes fonològics sobre: presentació de persones, salutacions i acomiadaments, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
- Estils comunicatius formals i informals: la recepció i relació amb el client.  
Conversació en llengua anglesa en l'àmbit de l'atenció al client:  
- Recursos, estructures lingüístiques, lèxic i aspectes fonològics relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades.  
- Planificació d'agendes: concert, ajornament i anul·lació de cites.  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en llengua anglesa:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Bosses d'ocupació. Ofertes d'ocupació. Cartes de presentació.  
La selecció i contractació del personal: contractes de treball. Cartes de citació, admissió i rebuig en processos de selecció.  
L'organització de l'empresa: llocs de treball i funcions.  
Interpretació de textos amb ferramentes de suport:  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. Organització de les tasques diàries.  
- Consulta de pàgines webs amb continguts econòmics en anglés amb informació rellevant per a l'empresa.  
Orientacions pedagògiques  
ANNEX V  
Espais mínims  
  
ANNEX VI  
Titulacions acadèmiques requerides per a la impartició dels mòduls professionals que conformen   
el cicle formatiu en centres de titularitat privada, o d'altres administracions diferents de l'educativa.  
  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió d'allotjament en anglés.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
ANEXO V  
Espacios mínimos  
  
ANEXO VI  
Titulaciones académicas requeridas para la impartición de los módulos profesionales que conforman   
el ciclo formativo en centros de titularidad privada, o de otras Administraciones distintas de la educativa.  



Còpia Permalink ELI